《绸缪曲送都彦良》
元代·李序

天南翔雁鸣雍雍，城头旭日光瞳眬。长眉公子绸缪客，骑马乘冰上南陌。

马蹄翩翩几千里，江汉水暖游双鲤。东风不□天上春，拂柳吹花为君喜。

绮屏桂烛开洞房，暖红霏霏明月香。三星绰约正当户，流辉照见双鸾凰。

鸾凰不惜双飞翼，天上神仙远相忆。

作者简介：（约公元一三二〇年前后在世）字仲伦，东阳人。生卒年均不详，约元仁宗延祐末前后在世。从许谦游，为文以左、国、史、汉为标格。隐东白山，与陈樵相唱和。序著有絪緼集《元诗选》传世。